Iktatószám: PMK/163-1/2013.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2013. október 1-jei ülésére**

**Tárgy:** Dr. Szarka Lajos: Gyulai Gaál Miklós honvédtábornok életrajza című könyvének támogatása

**Az előterjesztő:** Papp Gábor polgármester

**Készítette:** Polgármesteri Kabinet / Tamás Andrea kabinet ügyintéző

**Megtárgyalta:** Közoktatási, Szociális és Sport Bizottság

Pénzügyi és Turisztikai Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY- ÉS TENYALLAS ISMERTETÉSE**

Tisztelt Képviselő-testület!

Gyulai Gaál Miklós (1799-1854) Zala megye egyetlen 1848-as honvédtábornoka, aki jelentős szerepet játszott a magyar szabadságharcban, amiért előbb kötél általi halálra, majd 20 évi várfogságra ítélték, s akit kortársai közül többen a „14. aradi vértanúnak” neveztek.

A honvédtábornok életrajzát Dr. Szarka Lajos: A tábornok bére (1997.) c. munkájában már feldolgozta, de az azóta eltelt másfél évtizedben azonban új források bevonásával – Bécsi Hadtörténelmi Levéltár, Aradi Ereklyemúzeum, Arad Megyei Levéltár, oldalági leszármazottak Gaál hagyatéka stb. – lényegesen bővült az életrajz, s át- illetve felértékelődött Gaál tábornok szerepe.

A szerző az újabb kutatásokkal lényegesen kibővített életrajzot 2011 szeptemberében PhD disszertációként védte meg.

Dr. Szarka Lajos: Gyulai Gaál Miklós honvédtábornok életrajza címmel könyvet jelentet meg, Hermann Róbert hadtörténész, akadémikus előszavával, Papp Gábor polgármester úr ajánlásával.

A kötet a Hévíz folyóirat önálló könyvsorozatának- Hévízi Kincsestár- első, indító könyveként jelenik meg 2013. október 6-ra. A kötetet színes oldalak, többek között Gaálnak az aradi fogság alatt készített börtönrajzai és festményei illusztrálják.

Tisztelt Képviselő-testület!

A szerző a könyv helytörténeti jelentősége miatt a megjelenéshez (nyomdai költségek) 200.000 Ft támogatást kért Hévíz Város Önkormányzatától.

A támogatás fejében a támogatással arányos példányszám illeti az önkormányzatot. Egy példány önköltségi ára 1670 forint, így a támogatás fejében 120 darab kötetet biztosítana a szerző Hévíz Város Önkormányzat részére.

A támogatás Hévíz Város Önkormányzata 2013. évi költségvetése fedezetet biztosít, többletforrást nem igényel.

Tisztelt Képviselő Testület!

Kérem az előterjesztést megvitatni és elfogadni szíveskedjék. A határozat egyszerű többséget igényel. A határozat egyedi határozat.

Hévíz, 2013. szeptember 20.

**II.**

**HATÁROZATI JAVASLAT**

1. Hévíz Város Önkormányzat Képviselő-testülete az előterjesztésben foglaltakat megismerte, Dr. Szarka Lajos: Gyulai Gaál Miklós honvédtábornok életrajza című kiadványának megjelenését támogatja az alábbiak szerint.
2. A Képviselő-testület a könyv megjelenését 200.000 forinttal támogatja, aminek fejében 120 darab példányt vehet át.

Felelős: Papp Gábor polgármester

Határidő: 2013. november 30.

**III.**

**Bizottsági vélemények**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  **9. Dr. Szarka Lajos: Gyulai Gaál Miklós Honvédtábornok életrajza c. könyvének támogatása** | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Közoktatási Szociális és Sport Bizottság** | **2013. 08. 26. 13:00** | **86/2013. (IX.26.)** | | **4 igen** | **A bizottság támogatta és elfogadásra javasolta a Képviselő-testületnek a határozati javaslatot.** |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Dr. Szarka Lajos: Gyulai Gaál Miklós Honvédtábornok életrajza c. könyvének támogatása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi és Turisztikai Bizottság** | 2013. szeptember26. | 203/2013. (IX.26.) PTB határozat | | 4 igen szavazat | A bizottság egyhangúan támogatta a határozati javaslatot. |